Eva Skafte Jensen
Eva Skafte Jensen (født 1966) er en dansk sprogforsker og seniorforsker ved Dansk Sprognævn. Hun undersøger især dansk sproghistorie, herunder forandringer i brugen af kasus, men også moderne skriftsprog. Hun har derudover deltaget i P1-podcasten Klog på Sprog. 

Hun er optaget i Videnskabernes Selskab, medlem af bestyrelsen for Det Danske Sprog- og Litteraturselskab samt redaktør for Ny Forskning i Grammatik.

Biografi
Eva Skafte Jensen blev cand.phil. i nordisk filologi i 1994 og ph.d. i 2001 med afhandlingen Danske sætningsadverbialer og topologi i diakron belysning, begge grader fra Københavns Universitet. Efter at have været postdoc finanseret af et Carlsberg-stipendium i 2001-2003 var hun lektor i dansk på Roskilde Universitet, hvor hun fik dr.phil.-graden for Nominativ i gammelskånsk – afvikling og udviklinger. I 2012 blev hun i stedet seniorforsker hos Dansk Sprognævn.

Udvalgte publikationer

Referencer

Medlemmer af Videnskabernes Selskab
Lingvister fra Danmark